คือผมเป็นเหมือนฝีอ่ะครับที่ใต้จักแร้ไม่แน่ใจว่าเป็นฝีหรือป่าว แต่ลักษณะการเป็นมันเหมือนสิวมากกว่าครับ ก่อนจะเป็นจะรู้สึกปวดๆครับมีเม็ดๆขึ้นมาเหมือนสิว เริ่มเป็นขึ้นเรื่อยๆจนกระทั่งมันแตกครับมีหนองออกมา ที่ผมแปลกใจคือว่าผมเป็นสลับข้างครับ คือเป็นลักษณะนี้เรื่อยๆพอเป็นข้างซ้าย ข้างขวาจะไม่เป็นครับพอข้างซ้ายจะหายเริ่มมาเป็นข้างขวาอีกสลับกันอะครับ คุณช่วยให้คำแนะนำหน่อยครับ สลับกันมาแบบนี้เกือบ10รอบแล้วครับ
สวัสดีค่ะ อาการมีเม็ดที่ปวดบริเวณใต้รักแร้ดังกล่าวมานั้น อาจจะเกิดจาก การอักเสบและติดเชื้อของรูขุมขนจากการติดเชื้อแบคทีเรีย ซึ่งถ้าเป็นรุนแรง อาจมีลักษณะเป็นตุ่มหนองหรือเป็นฝีขึ้นมาได้ สาเหตุอื่นๆเช่น การมีต่อมน้ำเหลืองอักเสบหรือติดเชื้อ มีการติดเชื้อของชั้นใต้ผิวหนัง/ชั้นไขมัน หรือก้อนจากวัณโรคต่อมน้ำเหลือง เนื้องอกต่อมน้ำเหลือง เป็นต้นหากเป็นๆหายๆสลับกันไปมา 2 ข้างมาถึง 10 รอบไม่หายขาด ควรไปพบแพทย์เพื่อตรวจหาสาเหตุที่แน่ชัดต่อไป ไม่ควรปล่อยทิ้งไว้ เพราะมีโอกาสเป็นโรคที่อาจจะอันตรายเช่นกลุ่มการติดเชื้อวัณโรคหรือเนื้องอกได้เช่นกันเบื้องต้นใช้น้ำเปล่าสะอาดล้างภายนอกเท่านั้น ไม่ไปแกะเกาบริเวณที่เป็นเพื่อลดโอกาสการติดเชื้อซ้ำซ้อน ระวังการกระทบกระแทก ใส่เสื้อผ้าระบายอากาศได้ดีไม่อับชื้นที่ใต้รักแร้